**PRIJEDLOG UGOVORA**

NARUČITELJ: SPORT VIDEO d.o.o., Papučerska ulica 7, Preko, OIB: 58111721222, koju zastupa član Uprave, direktor Matuš Parizek (u daljnjem tekstu: Naručitelj)

i

IZVRŠITELJ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_, \_\_\_\_\_\_\_\_\_\_, OIB: \_\_\_\_\_\_\_\_\_\_, koju zastupa \_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Izvršitelj), sklopili su sljedeći

U G O V O R O S U R A D N J I br. \_\_\_\_\_

Usluga upravljanja projektom „Inovativni proizvod za automatizaciju videopraćenja Multi Cam Remote Controller tvrtke Sport Video d.o.o.“

Evidencijski broj: Usluga 2/19

Članak 1.

1. Ugovorne strane suglasno utvrđuju da je predmet ovog Ugovora usluga upravljanja projektom „Inovativni proizvod za automatizaciju videopraćenja Multi Cam Remote Controller tvrtke Sport Video d.o.o.“, kod projekta KK.03.2.2.04.0196, sufinanciranog putem EU poziva Inovacije novoosnovanih MSP-ova - II faza (referentna oznaka KK.03.2.2.04 - inačica 2).

Članak 2.

1. Opseg usluga iz članka 1, ovog Ugovora uključuje:

* uvođenje Naručitelja u obveze provedbe („kick-off“ sastanak na kojemu se Naručitelj upućuje na bitne stvari na koje treba paziti prilikom provedbe projekta),
* definiranje i upravljanje aktivnostima projekta – vođenje projekta sukladno Ugovoru o bespovratnim sredstvima, nadziranje svih dionika u toku implementacije projekta,
* definiranje i upravljanje novčanim tokovima projekta – usklađenost i kontrola financijskih tokova i transakcija u projektu, praćenje financijskih pokazatelja projekta,
* monitoring provedbe i postizanja rezultata (uključuje prikupljanje i analizu informacija o napretku projekta),
* upravljanje rizicima u projektu,
* vođenje komunikacije i upravljanje promjenama u projektu (definiranje uloga i odgovornosti, koordinacija napretka projekta s uključenim stranama),
* upravljanje komunikacijom sa svim uključenim stranama (Nadležna tijela, suradnici, dobavljači),
* pregled/korekcija svih važnih dokumenata u provedbi, priprema izmjena ugovora i proračuna,
* izrada narativnih i financijskih izvještaja (Zahtjev za nadoknadom sredstva) o provedbi projekta za vrijeme trajanja projekta i njihovih nadopuna.

Članak 3.

1. Izvršitelj preuzima obvezu provoditi usluge sukladno uvjetima navedenim u Dokumentaciji za nadmetanje te ponude Izvršitelja broj \_\_\_\_\_\_ od \_\_\_\_\_\_\_\_\_ godine koja je sastavni dio ovog Ugovora.
2. Izvršitelj se obvezuje pružiti uslugu pridržavajući se u svemu pravila struke, savjesno i kvalitetno te prema uputama i zahtjevima Naručitelja, na način i pod uvjetima utvrđenim ovim Ugovorom.

Članak 4.

1. Ugovorne strane suglasno utvrđuju da cijena za pružanje Usluga iz članka 1. ovog Ugovora (dalje u tekstu: ugovoreni iznos) iznosi:

\_\_\_\_\_\_\_\_\_\_ kuna bez PDV-a

(slovima: \_\_\_\_\_\_\_\_\_\_\_\_\_), odnosno

\_\_\_\_\_\_\_\_\_\_ kuna s PDV-om

(slovima: \_\_\_\_\_\_\_\_\_\_ )

1. Ugovorne strane suglasno utvrđuju da je ukupna cijena navedena u prethodnom stavku fiksna i nepromjenjiva za cijelo vrijeme trajanja ovog Ugovora u smislu članka 4. ovog Ugovora.
2. Naručitelj se obvezuje ugovoreni iznos iz stavke 1. ovog članka isplatiti Izvršitelju sukladno privremenim situacijama, kako slijedi:

* 50% ugovorenog iznosa po potpisivanju predmetnog Ugovora o suradnji u iznosu od \_\_\_\_\_\_\_\_\_\_\_\_\_\_\_ kn bez PDV-a odnosno \_\_\_\_\_\_\_\_\_\_\_\_\_\_\_\_\_\_ kn s PDV-om; plaćanje će Naručitelj izvršiti na žiro račun Izvršitelja, a na temelju ispostavljenog računa, u roku od 30 dana od dana izdavanja računa
* Preostalih 50% iznosa u 6 paušalnih situacija svaka 3 mjeseca tijekom implementacije projekta, u iznosu od \_\_\_\_\_\_\_\_\_\_\_\_\_ kn bez PDV-a, odnosno \_\_\_\_\_\_\_\_\_\_\_\_\_ kn s PDV-om.

Članak 4.

1. Izvršitelj se obvezuje pružati usluge upravljanje projektom koje su predmetom ovog Ugovora najkasnije do 1. travnja 2021. godine počevši od dana potpisa Ugovora.
2. Izvršitelj je dužan dostaviti izrađenu dokumentaciju na pregled i suglasnost Naručitelju.
3. Naručitelj je dužan u roku od 3 radna dana dostaviti sve primjedbe i prijedloge, odnosno suglasnost na izrađenu dokumentaciju. U slučaju da Naručitelj ne dostavi predmetne primjedbe ili suglasnost smatrat će se da je isti suglasan s dostavljenom dokumentacijom.

Članak 5.

1. Naručitelj može jednostrano raskinuti ovaj Ugovor u slučaju da se Izvršitelj ne pridržava odredbi ovog Ugovora, osobito onih koji se odnose na rok izvršenja i razinu kvalitete pružene Usluge te ukoliko Izvršitelj bez opravdanog razloga odbija izvršiti Uslugu.
2. Prije raskida ovog Ugovora, Naručitelj je dužan Izvršitelju uputiti pisano upozorenje s navođenjem nepravilnosti i dati mu primjereni rok da se uskladi s preuzetim obvezama.
3. Ovaj Ugovor će se smatrati raskinutim u trenutku dostave pisane obavijesti Naručitelja Izvršitelju o raskidu ugovora.

Članak 6.

1. Odgovorni predstavnici za praćenje izvršenja ugovora koji će u ime ugovornih strana surađivati su:

* u ime Naručitelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

1. u ime Izvršitelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,
2. Izvršitelj se obvezuje na stručnu suradnju s odgovornim predstavnikom Naručitelja te je dužan uvažavati sve njegove upute i primjedbe u vezi Usluge.

Članak 7.

1. Ugovorne strane suglasno utvrđuju da se na sva pitanja koja nisu izričito određena ovim Ugovorom, primjenjuju odgovarajući propisi koji uređuju obvezne odnose.

Članak 8.

1. Ugovorne strane su suglasne da će sve sporove u vezi s provedbom ovog Ugovora nastojati rješavati sporazumno, a u protivnom ugovaraju rješavanje spora putem stvarno nadležnog suda u Zadru.

Članak 9.

1. Svojim potpisom ugovorne strane potvrđuju da su upoznate s predmetom i sadržajem ovog Ugovora, da prihvaćaju sva prava i da preuzimaju sve obaveze koje iz njega proizlaze.
2. Izmjene i dopune ovog Ugovora važeće su samo ako su sačinjene u pisanom obliku i potpisane od obiju ugovornih strana.

Članak 10.

Ovaj Ugovor je sastavljen u 4 (četiri) istovjetna primjerka od kojih svaka ugovorna strana zadržava po 2 (dva) primjerka.

|  |  |  |
| --- | --- | --- |
| Za IZVRŠITELJA |  | Za NARUČITELJA |
|  |  |  |
| (mjesto i datum) |  | (mjesto i datum) |
|  |  |  |
|  |  |  |